Diari Oficial de la Generalitat Valenciana


Sumari del DOGV 7298, del 18-06-2014 (2014/5255)

Notificació de la sentència dictada en el procediment ordinari número 1449/2009.
--------------------------------------------------------------------------------

### Dades del document

Número de DOGV
:   7298

Data del DOGV
:   18-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5255


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1449/2009. [2014/5255]  
En este procediment ordinari s'ha dictat la sentència que, literalment, diu així:  
  
«Procediment ordinari 001445/2009  
Sentència número 000037/2013  
Jutgessa que la dicta: Lourdes Noverques Martínez.  
Lloc: Castelló de la Plana.  
Data: 25 de febrer de 2013.  
  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, he vist estes actuacions de juí ordinari, seguides davant d'este jutjat amb el número 1445 de l'any 2009, a instàncies de José Vicente Gil Porcar i Teresa Bellés Paricio, representats per la procuradora María de los Ángeles González Coello i assistits pel lletrat Eduardo W. Palacios Carreres, contra el Grupo Sindical de Colonización número 14.642, de les Useres, Fermín Bellés Paricio, Vicente Aparisi Andrés, Amadeo Camilo Miravet, Rafael Tomás Escrig, Serafín Camilo Miravet, Rafael Marco Ribes, Antonio Escrig Centelles, José Manuel Marco Ribes, Federico García Aicart, José Antonio Martí Xaparra, Evaristo Sabater Escrig, Salvador Miguel Marco, Salvador Miguel Tomás, Juan Roca Beltrán, Juan Gual Beltrán, Vicente Andrés Gual, Emilio Nebot Martí, Alfredo García Cuevas, Ismael Tomás Tomás, Basilio Bellés Porcar, Vicente Pruñonosa Beltrán, Gilberto Safont Robles i Francisco Andrés Gual, tots ells en situació processal de rebel·lia.  
  
Dispositiva  
Estime íntegrament la demanda interposada per la procuradora María de los Ángeles González Coello, en nom i representació de José Vicente Gil Porcar i Teresa Bellés Paricio, contra el Grupo Sindical de Colonización número 14.642, de les Useres, Fermín Bellés Paricio, Vicente Aparisi Andrés. Amadeo Camilo Miravet, Rafael Tomás Escrig, Serafín Camilo Miravet, Rafael Marco Ribes, Antonio Escrig Centelles, José Manuel Marco Ribes, Federico García Aicart, José Antonio Martí Xaparra, Evaristo Sabater Escrig, Salvador Miguel Marco, Salvador Miguel Tomás, Juan Roca Beltrán, Juan Gual Beltrán, Vicente Andrés Gual, Emilio Nebot Martí, Alfredo García Cuevas, Ismael Tomás Tomás, Basilio Bellés Porcar, Vicente Pruñonosa Beltrán, Gilberto Safont Robles i Francisco Andrés Gual, tots ells en situació processal de rebel·lia, i declare que: a) el Grupo Sindical de Colonización número 14.642, de les Useres, en virtut de les disposicions transitòries segona i tercera del Reial Decret 1776/1981, de 3 d'agost, publicat en el Boletín Oficial del Estado 194, de data 4 d'agost de 1981, va quedar automàticament dissolt el 24 d'agost de 1982; b) que al temps de quedar dissolt, el Grupo Sindical indicat disposava dels següents béns: 1) rústica, heretat, en la partida Sabatera de les Useres (Castelló), de cinc hectàrees, dèsset àrees, huitanta centiàrees, que de recent mesurament ha resultat tindre tres hectàrees, catorze àrees, cinquanta-una centiàrees de llenya baixa de segona; confronta: nord, barranc; sud, parcel·la 264 del polígon 9, de José Ribes Juan; est, parcel·la 266 del polígon 9, de Gloria Barberán Roca; i oest, camí. Segons el títol, les seues llindes són: nord, barranc Molinar; est, José J. Barberán Royo; sud, José Ribes Juan; i oest, assagador. És la parcel·la 265 del polígon 9, anteriorment parcel·la 5 del polígon 154. Valor: sis mil euros (6.000 €). Referència cadastral 1222ª009002650000ZF, segons consta en el certificat cadastral descriptiu i gràfica que s'incorpora a este. Inscripció: Registre de la Propietat de Llucena, al tom 186, llibre 13, foli 37, finca 2219, inscripció primera; 2) rústica, heretat, en la partida Sabatera de les Useres (Castelló), de set hectàrees, cinquanta àrees noranta-huit centiàrees, que de recent mesurament ha resultat tindre nou hectàrees cinquanta-set àrees setanta centiàrees de llenya baixa de segona. Confronta: nord, parcel·la 268 del polígon 9, de Josefina Gil Beltrán, i parcel·la 287 del polígon 9, de Josefina Gil Beltrán; sud, barranc i parcel·la 291 del polígon 9, de de Rafael Porcar Royo; est, parcel·la 269 del polígon 9, de Rosa Mols Aanz, i parcel·la 287 del polígon 9, de Josefina Gil Beltrán; i oest, camí. Segons el títol, les seues llindes són: nord, Vicente Gil Tomás i un altre; est, José Bellés Centelles; sud, barranc i Matías Sabater Nebot; i oest, assagador. Dins de les seues llindes hi ha un edifici que abans va estar destinat a casa de camp, de planta baixa i pis, que ocupa uns cent cinquanta metres quadrats i que figura inscrit en el registre fiscal amb el número 1528. És la parcel·la 267 del polígon 9, anteriorment parcel·la 11 del polígon 153. Valor: vint-i-quatre mil euros (24.000,00 €). Referència cadastral: 12122ª009002670000ZO, segons consta en el certificat cadastral descriptiu i gràfica que s'incorpora a este. Inscripció: Registre de la Propietat de Llucena, al tom 186, llibre 13, foli 39, finca 2220, inscripció primera, títol comú. Compra a Sebastiana Pitarch Celades en escriptura de 5 de febrer de 1964, davant del notari que va ser de l'Alcora, Carlos Bataller Soler, amb número 102 del seu protocol. Càrregues: les finques descrites es troben lliures segons manifesten, atés que els socis o partícips del grup que hi havia el 24 d'agost de 1982 van quedar com a amos d'ambdós finques en proporcions iguals indivises; c) que el 5 d'abril de 1991, reunits els 25 socis de l'extint Grupo Sindical de Colonización número 14.642, de les Useres, van acordar vendre 24 d'estos a José Gil Porcar, casat en règim de guanys amb Teresa Bellés Aparicio, les seues 24 participacions indivises, pel preu de 3.000.000 pessetes, a raó de 120.000 pessetes cada participació, que van ser pagades als 24 socis venedors el 5 de maig de 1991, i els compradors van entrar a prendre possessió de la finca; i d) que des d'aquell 5 de maig de 1991, José Vicente Gil Porcar i la seua esposa Teresa Bellés Aparicio, a nom de la qual estan encadastrades ambdós finques, van explotar les naus de bestiar porcí que hi ha en les finques indicades, de forma certa, pacífica i ininterrompudament i, com a conseqüència de les declaracions que antecedixen, condemne els demandats que atorguen escriptura pública a favor dels actors, i això en relació amb ambdós finques i amb el contingut exposat, sent que, de no verificar-se voluntàriament pels demandats la declaració de voluntat, a l'emissió de la qual han sigut condemnats a través d'esta resolució, este òrgan judicial podrà tindre per emesa tal declaració de voluntat, de conformitat amb el que preveu l'article 708 de la Llei d'Enjudiciament Civil.  
Les costes causades en la tramitació d'este procediment aniran a càrrec de la part demandada.  
Notifiqueu esta sentència a les parts, i feu-los saber que s'hi pot interposar un recurs d'apel·lació que, si és el cas, haurà d'interposar-se davant d'este òrgan judicial dins dels 20 dies següents a aquell en què esta sentència siga notificada (art. 458 LEC).  
Porteu l'original al llibre de sentències.  
Esta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme, Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana».  
  
I atés que els codemandats, Gilberto Safont Robles i Francisco Andrés Gual, es troben en parador desconegut, expedisc este edicte a fi que els valga de notificació de forma deguda.  
  
Castelló de la Plana, 3 de juny de 2014.- La secretària judicial: Soledad Juan Ruiz.